Belizo ir Lietuvos santykiai

Belizo ir Lietuvos santykiai – dvišaliai tarptautiniai santykiai tarp Belizo ir Lietuvos.

Diplomatiniai santykiai užmegzti 2004 m. gruodžio 30 d. Lietuvos ir Belizo santykiai išskirtiniai tuo, kad jį kaip „Atsarginės Lietuvos“ (Dausuvos) variantą siūlė lietuvių geografas ir keliautojas prof. Kazys Pakštas.Ekspedicijos pabaiga: kodėl K.Pakštas atsarginės Lietuvos ieškojo tik Belize? (15min.lt)

Lietuvoje 2022 m. pradžioje gyveno vienas Belizo pilietis.

Abi šalys yra Jungtinių Tautų, kitų tarptautinių organizacijų narės.

Šalys nėra viena kitai akreditavusios ambasadorių ar reikalų patikėtinių. Belizo mieste veikia Lietuvos garbės konsulatas.

 Santykių istorija 

 Pirmieji kontaktai 
Lietuvą okupavus SSRS, lietuvių mąstytojas Kazys Pakštas buvo siūlęs kurti „Atsarginę Lietuvą“ Belize, kuris tuo metu vadinosi Britų Hondūru.Profesorius, raginęs Afrikoje kurti atsarginę Lietuvą: 5 dalykai, kuriuos verta žinoti apie K.Pakštą (15min.lt) Kazys Pakštas 1958 m. birželio-rugpjūčio mėn. viešėjo Britų Hondūre. Liepos 1 d. buvo susitikęs su tuometiniu Britų Hondūro generalgubernatoriumi ir pasiteiravo apie lietuvių kolonijų kūrimo šioje šalyje galimybes.„Kazio Pakšto „Dausuva“ – Belizas’15“ ekspedicijos dalyvių susitikimas su Belizo generalgubernatoriumi (15min.lt)Eretas, J.. Negęstantieji žiburiai (Lumières qui demeurent). Tautinio šauklio odisėja (1893-1960). 1970 m., Lietuvių katalikų mokslo akademija, Roma, Italija (Nuoroda internete) Po susitikimo rašė: „Liepos 1 d. mano gyvenimo didžiausia diena, nes, bent principiniai, pasitvirtino mano ilgametė brangiausia svajonė rasti galimybių sukurti mažą autonominį lietuvybės židinį toli nuo karo laukų ir grubijoniškų valstybių“. Viešnagės Belize metu taip pat susitiko su lietuviais aeronautikos inžinieriumi Pranu Baltakiu ir pedagogu Aleksu Krapu. Prisijungė prie ekspedicijos ir savo įspūdžius vaizdžia kalba rašė ir siuntė lietuvių išeivių laikraščiui „Draugas“.

Belizas nepriklausomybę paskelbė 1981 m.

 Santykiai po 2004 m. 
Žinomi du oficialūs Lietuvos ir Belizo užsienio reikalų ministrų susitikimai. Pirmasis įvyko dar iki diplomatinių santykių užmezgimo, 2003 m. rugsėjį. Dalyvaudamas Niujorke (JAV) vykusiuose Jungtinių Tautų Generalinės Asamblėjos 58-osios sesijos bendruosiuose debatuose Lietuvos užsienio reikalų ministras Antanas Valionis rugsėjo 29 dieną su Belizo užsienio reikalų ministru aptarė Lietuvos kandidatavimą į JT Ekonominį ir Socialinį Komitetą.UR ministras pradėjo vizitą Niujorke (Lietuvos Respublikos užsienio reikalų ministerija)

Santykiai tarp Belizo ir Lietuvos užmegzti 2004 m. gruodžio 30 d., o 2005 m. vasario 1 d. tarp Lietuvos ambasadoriaus Austrijoje Jono Rudalevičiaus ir Belizo ambasadoriaus Aleksandro Piletskio įvyko pasikeitimas verbalinėmis notomis dėl diplomatinių santykių tarp Lietuvos ir Belizo užmezgimo. Belizas tapo 138-a valstybe, su kuria Lietuva užmezgė diplomatinius santykius.Lietuva užmezgė diplomatinius santykius su Belizu (Lietuvos Respublikos užsienio reikalų ministerija)

Lietuvos užsienio reikalų ministras Linas Linkevičius 2013 m. sausio 25–27 dienomis dalyvavo Santjage (Čilė) vykusiame Europos Sąjungos, Lotynų Amerikos ir Karibų jūros regiono šalių bendrijos (CELAC) vadovų susitikime, kur susitiko su Belizo užsienio reikalų ministru. Susitikimo metu aptartos bendradarbiavimo galimybės verslo, švietimo ir mokslo, kultūros bei kitose srityse.Užsienio reikalų ministras pirmininkavo vienam iš ES, Lotynų Amerikos ir Karibų regiono šalių vadovų susitikimo renginių (Lietuvos Respublikos užsienio reikalų ministerija)

Po 2015 m. Belize įsteigtas Lietuvos garbės konsulatas.

 Švietimo, mokslo ir technologiniai mainai ir kultūrinis bendradarbiavimas 
2003 m. sausio 30 d. URM buvo eksponuojama trijų lietuvių ir lenko Didžiojo tūkstantmečio taikos žygio (“The Great Millennium Peace Ride”) dviračiais aplink pasaulį fotografijų paroda “Taikos spalvos: Amerika, Afrika, Europa, Azija” su nuotraukomis iš Belizo.URM atidaroma Taikos žygio fotografijų paroda (Lietuvos Respublikos užsienio reikalų ministerija)

2010 m. lietuvių fotografas Marius Jovaiša išleido fotografijų albumą apie Belizą pavadinimu „Heavenly Belize“.

Surengta pora ekspedicijų. 2015 m. lapkričio mėn. Lietuvos žurnalistų sąjungos Kelionių ir pramogų klubas bei Lietuvos geografų draugija surengė ekspediciją į Meksiką, Belizą ir Gvatemalą pavadinimu „Kazio Pakšto „Dausuva“ – Belizas‘15“. Dalyviai apsilankė Belize esančiame Belmopano universitete, pristatė Lietuvą, papasakodami apie ekspedicijos tikslus ir profesoriaus Kazio Pakšto „Atsarginės Lietuvos“ idėją. Belmopano universiteto akademinei bendruomenei pasiūlyta kurti bendrus projektus geografijos ir kitų gamtos mokslų srityje, taip pat dalyvauti aplinkosaugos ir ekologinės kaitos tyrimuose. Dalyviams lapkričio 9 d. buvo suteikta audienciją pas Belizo generalgubernatorių serą Kolvilį Jangą. Generalgubernatorius buvo apdovanotas prof. Kazio Pakšto vardo medaliu, įsteigtu Klaipėdos universiteto profesoriaus Stasio Vaitiekūno.

2016 m. Belize apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos vienuoliktajame sezone pavadinimu „Karibų ratai“.

 Ekonominiai santykiai 
2018 m. duomenimis, prekybos apyvarta tarp Lietuvos ir Belizo siekė 711,7 tūkst.

Prekybos balanse vyrauja importas iš Belizo į Lietuvą.

 Eksportas sudaro 101,7 tūkst. eur.
 Importas sudaro 610 tūkst. eurų.

 Metai  2016  2017  2018 Eksportas į Belizą (tūkst. eur.) 1291,2  69,2  101,7 Importas iš Belizo (tūkst. eur.) 0,0 0,0  610

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Belizo piliečių skaičius Lietuvoje 1  1  1  1

 Pasiuntinių ir ambasadorių sąrašas 
2022 m. duomenimis, šalys nėra viena kitai akreditavusios ambasadorių.

 Šaltiniai 

 Nuorodos 
 Belizas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Belizas